У Вікіпедыі ёсць артыкулы пра іншых асоб з прозвішчам Мера.

**Сіпрыяна Мера Санс** (ісп.: Cipriano Mera Sanz; 4 лістапада 1897, Мадрыд — 24 кастрычніка 1975, Сен-Клу) — іспанскі палітычны і ваенны дзеяч часоў Другой Іспанскай Рэспублікі і грамадзянскай вайны. Анархіст, член НКП.

Біяграфія
---------

Нарадзіўся ў 1897 годзе ў Мадрыдзе.

Будучы муляром, Мера далучыўся да анархісцкага руху, пасля ўступіў у анарха-сіндыкалісцкую Нацыянальную канфедэрацыю працы (НКП). Падчас Іспанскай рэвалюцыі адносіўся да найбольш радыкальных членаў НКП, супрацоўнічаў з Федэрацыяй анархістаў Іберыі. У чэрвені 1936 года Мера ўдзельнічаў у арганізацыі страйку будаўнікоў, электрыкаў, аператараў і ліфцёраў у Сарагосе, за што быў прысуджаны да турэмнага зняволення.

У турме Мера прабыў нядоўга. Калі пачалася грамадзянская вайна, ён быў вызвалены і ўступіў у шэрагі рэспубліканцаў. Пад яго кіраўніцтвам урадавыя войскі задушылі паўстанні ў Гвадалахары, Алькала-дэ-Энарэсе і Куэнцы. Камандуючы 14-й рэспубліканскай дывізіяй, анархіст удзельнічаў у абароне Мадрыда, Гвадалахарскай і Брунецкай аперацыях. У красавіку 1938 года, пасля прызначэння на пасаду камандзіра IV корпуса, Мера быў удастоены звання падпалкоўніка.

У канцы грамадзянскай вайны ў 1939 годзе, лічачы, што Рэспубліка хутка будзе разгромлена, разам з адным з лідараў правага крыла ІСРП Хуліянам Бестэйрам падтрымаў путч палкоўніка Сехісмунда Касада, які выступаў за перамовы з Франсіска Франка.

Незадоўга да канчатковага паражэння рэспубліканцаў Мера на самалёце эвакуіраваўся ў Аран, потым у Касабланку, але адтуль быў экстрадаваны ў Іспанію ў лютым 1942 года. У 1943 годзе першапачаткова ён быў прысуджаны да смерці, але пазней прысуд замянілі на турэмны тэрмін (30 гадоў).

У 1946 годзе Мера быў вызвалены і праз год эміграваў у Францыю. Тут ён вярнуўся да прафесіі муляра і актыўнага ўдзелу ў анарха-сіндыкалісцкім руху, пасяліўся ў горадзе Сен-Клу, дзе і памёр у 1975 годзе.

Зноскі
------

1. ↑  Cipriano Mera Sanz // Diccionario biográfico español — Real Academia de la Historia, 2011. Праверана 9 кастрычніка 2017.<a href='https://wikidata.org/wiki/Track:Q41705771'></a><a href='https://wikidata.org/wiki/Track:Q2720582'></a>
2. 1 2 3  Beevor, Antony. *The battle for Spain. The Spanish Civil War.* 1936—1939. Penguin books. London. 2006. p. 410
3. ↑  Beevor, Antony. *The battle for Spain. The Spanish Civil War.* 1936—1939. Penguin books. London. 2006. pag. 48
4. ↑  Beevor, Antony. *The battle for Spain. The Spanish Civil War.* 1936—1939. Penguin books. London. 2006. p.77
5. ↑  Beevor, Antony. *The battle for Spain. The Spanish Civil War.* 1936—1939. Penguin books. London. 2006. p.283
6. ↑  Beevor, Antony. *The battle for Spain. The Spanish Civil War.* 1936—1939. Penguin books. London. 2006. pp.219-220
7. ↑  Beevor, Antony. *The battle for Spain. The Spanish Civil War.* 1936—1939. Penguin books. London. 2006. p. 492

Спасылкі
--------

* Биография в «Энциклопедии Анархизма» (англ.)
* *Фёдоров А.* Сиприано Мера — герой рабочего класса Архівавана 7 снежня 2022.

|  |  |
| --- | --- |
| ⚙️   Слоўнікі і энцыклапедыі | Іспанскі біяграфічны |
| 

| Нарматыўны кантроль |
| --- |
| BNC: a11094072 · BNE: XX1029725 · BNF: 126250859 · GND: 131522582 · ISNI: 0000 0000 8095 6379 · LCCN: n80089628 · NTA: 069131864 · SUDOC: 100497047 · VIAF: 15905220 |

 |